recursal/SuperWikiNEXT-32B huggingface dataset:
**மோசிக்கரையனார்** சங்ககாலப் புலவர்களில் ஒருவர். சங்கப்பாடல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 260.

மோசிக்கரை என்பது ஓர் ஊர். பாடலைப் பார்க்கும்போது அது கடலின் ஓரத்தில் இருந்ததை உணரமுடிகிறது.

பாடல் சொல்லும் செய்தி
---------------------

* நெய்தல் திணை
* எற்பாடு பொழுது நெய்தல் திணைக்கு உரியது என்பதற்குச் சான்றாக அமைந்துள்ள பாடல் இது. எற்பாடு = பகல் 2 மணி முதல் 6 மணி வரையில் உள்ள காலம்.

தோழி சொல்லத் தொடங்குகிறாள். தலைவி தொடர்கிறள். அவன் 'அன்பிலாளன்' (அன்பு இல்லாதவன்). அவனை என் அறிவு விரும்புகிறது. எற்பாடு பொழுது முடிந்து அரைநாள் வரப்போகிறது.

### எற்பாடு பொழுதில் நிகழ்வன

மண்டிலம் - பொழுதின் வெயில் தணியும்.  

மாலை - மாலைப்பொழுது தன் நிறத்தைக் காட்டும்.  

வண்டினம் - வண்டினம் மலரில் உண்ணும்.  

குருகி இனம் - கண்டல் மரத்திற்கு வந்து ஒலிக்கும்.  

திமில் - மீன் மிடிக்கச் செல்லும் திமில் கரைக்கு வந்துவிட்டதால் கடல்பாட்டு அவிந்துகொண்டிருக்கும்.  

செக்கர் - வானம் செவ்வானமாக மாறும்.  

அன்றில் - அன்றில் மணல்மேட்டுப் பனைமடலுக்குச் செல்லும்.  

கழிமலர் - உப்பங்கழியில் பூக்கும் பூக்கள் முகத்தை மூடிக் கூம்பும்.  

புன்னை - வீட்டுமனையில் வளர்க்கப்பட்ட புன்னை பூத்துப் புதுமணம் வீசும்.

இப்படி எற்பாடு முடிந்து மாலைக்காலம் வருகிறதே. என்ன செய்வேன்? என்கிறாள் தலைவி.
**யோகானசு நிக்கோலசு பிரோன்சுதெடு** (Johannes Nicolaus Brønsted) (பிறப்பு - பெப்ரவரி 22, 1879, வார்தே, தென்மார்க்கு; இறப்பு - திசம்பர் 17, 1947) தென்மார்க்கு நாட்டு வேதியியலாளர் ஆவார். பிரோன்சுதெடு வேதிப்பொறியியல் பட்டத்தை 1899 ஆம் ஆண்டிலும், முனைவர் ஆய்வுப்பட்டத்தை 1908 ஆம் ஆண்டிலும் கோப்பனேகன் பல்கலைக்கழகத்தில் இருந்து பெற்றார். படிப்பு முடித்தவுடனே அதே பல்கலைக்கழகத்தில் கரிமமல்லா வேதியல் மற்றும் இயற்பிய வேதியியல் துறைகளுக்கான பிரிவில் பேராசிரியராகப் பணியில் அமர்ந்தார்.

இவர் வேதியியலில் காடி என்பது ஒரு வேதியியல் பொருள் ஒரு காரப்பொருளுக்கு ஒரு ஐதரசனை ஈவது என்னும் அடிப்படையான வரையறை ஒன்றை 1923 இல் முன்னிட்டார். அதே ஆண்டு இங்கிலாந்து வேதியியலாளர் தாமசு மார்ட்டின் லோரி என்பவரும் இதே கருத்தை பிற தொடர்பின்றி தானும் முன்வைத்தார். மேலும் அதே ஆண்டில் காடியைப் பற்றி கில்பர்ட் நியூட்டன் லூயிசு என்பார் எதிர்மின்னி இரட்டையைப் பெறுவன (காரம் இரட்டை எதிர்மின்னைகளைத் தருவன) என்னும் எதிர்மின்னிக் கொள்கையை முன்வைத்தார்.

எதிர்மின்னி ஈர்ப்புமை பற்றி இவர் வெளியிட்டுள்ள பல ஆய்வுக்கட்டுரைகளில் 1906 ஆம் ஆண்டில் வெளியிட்ட முதலாவது ஆய்வுக்கட்டுரையும் ஒன்றாகும். பின்னர் 1923இல் காடியைப்பற்றிய நேர்மின்னிக் கொள்கை அல்லது எதிர்மின்னி நீங்கிய ஐதரசனை தரும் கொள்கையை முன்வைத்தார். பின்னாளில் காடிகள், காரங்கள் வழியாக வினையூக்கி முறைகளில் தேர்ந்த வல்லுனர் ஆனார்.

இரண்டாவது உலகப்போரின் பொழுது, இவர் நாசியிசக் கொள்கைகளை எதிர்த்தார். 1947இல் இவர் தென்மார்க்கு நாடாளுமன்றத்திற்கு தேர்ந்தெடுக்கப்பட்டார். எனினும் நோய்வாய்ப்பட்டமையால் நாடாளுமன்ற உறுப்பினராக பணியாற்ற இயலாது விரைவில் இறந்து போக நேரிட்டது.

மேற்கோள்கள்
-----------

1. ↑  "Johannes Nicolaus Brønsted". *Encyclopædia Britannica*. March 28, 2012 அன்று பார்க்கப்பட்டது.
2. ↑  "Johannes Nicolaus Brønsted". *Chemistry Explained*. March 28, 2012 அன்று பார்க்கப்பட்டது.
3. ↑  "Johannes Nicolaus Brønsted". *Volny*.
4. 1 2 3  Encyclopedia.com
5. ↑  J. N. Brönsted (1923) "Einige Bemerkungen über den Begriff der Säuren und Basen" (Some observations about the concept of acids and bases), *Recueil des Travaux Chimiques des Pays-Bas*, **42** (8) : 718-728.
6. ↑  T. M. Lowry (1923) "The uniqueness of hydrogen," *Journal of the Society of Chemical Industry*, **42** (3) : 43-47.
**யொகான் என்றிக் லாம்பர்ட்** (*Johann Heinrich Lambert*, 26 ஆகத்து 1728 – 25 செப்டம்பர் 1777) ஒரு சுவிட்சர்லாந்து-செருமானிய கணிதவியலாளர், வானியலாளர், மற்றும் இயற்பியலாளர்.

யூக்ளீடற்ற வடிவியல்
-------------------

லாம்பர்ட்யூக்ளீடற்ற வெளியில் பல யூகமுடிபுகளை முன் மொழிந்தார். யூக்ளீட் வடிவியலின் அடிப்படைகளில் முக்கியமான இணை அடிகோளை மற்ற அடிகோள்களிலிருந்து நிறுவ முயன்று சரித்திரம் படைத்த பல்வேறு கணித வியலர்களில் அவரும் ஒருவர். இணை அடிகோளை மறுத்தால் முக்கோணத்தின் மூன்றுகோணங்களின் அளவைத்தொகை 180o ஆக இருக்காது. லாம்பர்ட் அந்தத்தொகை 180o ஐவிடக்குறைவாக இருப்பதாக வைத்துக் கொண்டால் ஏதாவது முரண்பாடு ஏற்படுகிறதா என்று பார்த்தார். மேலும் மேலும் புதுத்தேற்றங்கள் உருவானதே தவிர முரண்பாடு ஏதும் ஏற்படவில்லை.ஒன்றும் ஏற்பட வாய்ப்பில்லை என்று இன்று நமக்குத் தெரியும். ஏனென்றால் யூக்ளீடற்ற வடிவியலும் முரண்பாடற்றதுதான். அவருடைய ஒரு தேற்றப்படி அந்தத் தொகையின் குறைவு முக்கோணத்தின் பரப்புக்கு விகிதசமமாக இருக்கும். மிகைவளைய முக்கோணங்களில் கோணங்களுக்கும் பரப்புக்கும் உள்ள உறவுகளுக்கு ஒரு வாய்பாடு உண்டாக்கினார்.

லாம்பர்ட் தான் முதன் முதலில் முக்கோணவியலில் மிகைவளையச் சார்பு களை அறிமுகப்படுத்தியவர். இதை மறுக்கும் கருத்து, வின்சென்சோ ரிக்காட்டி (1707-1775), 1757 இலேயே coshx, sinhx ஆகிய சார்புகளைப் பற்றிய பண்புகளை அறிமுகப்படுத்தி விட்டார் என்று கூறுகிறது.

பை
--

1768 இல் லாம்பர்ட் பை ஒரு விகிதமுறா எண் என்று நிறுவிக்காட்டினார். குறிப்பாக, சூன்யமல்லாத ஒரு விகிதமுறு எண் x க்கு {\displaystyle e^{x}} ம் {\displaystyle tanx=sinx/cosx} ம் விகிதமுறு மதிப்பைப் பெறமுடியாது என்று நிறுவிக்காட்டினார். ஆயினும் {\displaystyle tan\pi /4=1} ஒரு விகிதமுறு எண்ணாயிருப்பதால், {\displaystyle \pi /4} , மற்றும் அதனால் {\displaystyle \pi } யும் விகிதமுறு எண்களாக இருக்கமுடியாது. கணித எண்கள் {\displaystyle \pi } யும் *e* யும் விஞ்சிய எண்ணாகத்தான் இருக்க வேண்டும் என்று லாம்பர்ட்டுக்கு ஐயம் இருந்தது. ஆனால் அதை அவரால் நிறுவமுடியவில்லை.

இவற்றையும் பார்க்கவும்
----------------------

* லிண்டெமன்

மேற்கோள்கள்
-----------

1. ↑  Lambert, Johann Heinrich (1762). "Mémoire sur quelques propriétés remarquables des quantités transcendentes circulaires et logarithmiques". *Histoire de l'Académie Royale des Sciences et des Belles-Lettres de Berlin* **XVII**: 265–322. 1768.

* Eli Maor. e, The story of a Number. 1994. Princeton University Press. ISBN 0-691-05854-7
**யோகான் கோட்லீப் கான்** (*Johan Gottlieb Gahn*, 19 ஆகத்து 1745 – 8 திசம்பர் 1818) என்பவர் சுவீடன் நாட்டைச் சேர்ந்த ஒரு வேதியியலாளர் மற்றும் உலோகவியல் வல்லுநர் ஆவார். இவர் 1774 ஆம் ஆண்டில் மாங்கனீசு தனிமத்தைக் கண்டுபிடித்தார்.

1762 முதல் 1770 வரையிலான காலத்தில் கான் உப்சாலாவில் கல்வி கற்றார். அங்கு, தோர்பெர்ன் பெர்க்மான் மற்றும் காரல் வில்லெம் சீலெ முதலான வேதியியலாளர்களுடன் பழகும் வாய்ப்பு அவருக்கு கிட்டியது. 1770 இல் இவர் சுவீடனிலுள்ள பாலன் நகருக்கு குடியேறினார். இவ்வூரில், தாமிரம் உருக்குதலை மேம்படுத்தும் முறைகளை அறிமுகப்படுத்தினார். துத்தம், கந்தகம் மற்றும் அடர்சிவப்பு சாயம் தயாரிக்கும் பல தொழிற்சாலைகள் உருவாக்குவதில் இவர் பங்கேற்றார்.

சுவீடனின் அரசுத்துறை கனிம வாரியத்தில் வேதியியலாளராக 1773 முதல் 1817 வரை பணியாற்றினார். தன்னுடைய அறிவியல் கண்டுபிடிப்புகளை வெளியிடுவதில் இவர் மிகவும் தயக்கம் காட்டினார். ஆனால் பெர்க்மான் மற்றும் வில்லெம் சீலெவிடம் அவற்றைப்பற்றி தயக்கமின்றி உரையாடினார். மாங்கனீசு ஈராக்சைடை கரிமம் உபயோகித்து மாங்கனீசாக ஒடுக்கியது இவருடைய கண்டுபிடிப்புகளில் ஒன்றாகும். இதுவே மாங்கனீசை தனிமமாக முதன்முதலில் தனிமைப்படுத்திய முறையுமாகும்.

1874 ஆம் ஆண்டில் சுவீடனின் இராயல் அறிவியல் பயிற்சி நிறுவனத்தின் உறுப்பினராகத் தேர்ந்தெடுக்கப்பட்டார். சுவீடன் நாட்டு சுரங்கத் துறையில் மேலாளராகவும் பணியாற்றியுள்ளார்.

கானைட்டு (ZnAl2O4) என்ற ஆக்சைடு தாதுப்பொருள் இவரது பெயரால் அழைக்கப்படுகிறது.

மேற்கோள்கள்
-----------

1. ↑  Weeks, Mary Elvira (1932). "The discovery of the elements: III. Some eighteenth-century metals". *Journal of Chemical Education* **9**: 22–30. doi:10.1021/ed009p22.
2. ↑  Nordisk Familjebok (1908): Gahn, Johan Gottlieb

உசாத்துணை
---------

* "Biographical Account of Assessor John Gottlieh Gahn". *Annals of Philosophy, New Series* **8** (July): 1–11. 1824.

வெளி இணைப்புகள்
---------------

* Article in *Svenskt biografiskt handlexikon*
* Eggerlz H.P. Palmstedt C. Nekrolog. Jahann Gottlieb Gahns Leben. // Jahrbuch der Chemie und Physik. - Nürnberg, 1822. P. 140.
64 யோகினி கோயில், ஜபல்பூர்
64 யோகினி கோயில், ஜபல்பூர்
**யோகினி கோயில்** அல்லது **64 யோகினி கோயில்** (Chausath Yogini Temple, Jabalpur) இந்தியாவின் மத்தியப் பிரதேச மாநிலத்தின் ஜபல்பூர் நகரத்திலிருந்து ஐந்து கிலோ மீட்டர் தொலைவில், நர்மதை ஆற்றின் கரையில் அமைந்த *பேதாகாட்* எனும் கிராமாத்தில் உள்ள  சிறு குன்றின் உச்சியில் கட்டப்பட்டது.    
இக்கோயில் சாக்த சமயத்தின் துர்கை மற்றும் 64 யோகினி தேவதைகளுக்காக அர்ப்பணிக்கப்பட்டது. 

காலச்சூரி பேரரசர்களால் கிபி 10ம் நூற்றாண்டில் இக்கோயில் கஜுராஹோ கட்டிட அமைப்பில் கட்டப்பட்டது.

தில்லி சுல்தானகம் மற்றும் முகலாய ஆட்சியில் இக்கோயிலின் சிற்பங்கள் சிதைக்கப்பட்டது.

கோயில் அமைப்பு
--------------

யோகினி கோயில் ஜபல்பூர் அருகே உள்ள சிறு குன்றின் மீது 150 படிக்கட்டுகளுடன் கட்டப்பட்டுள்ளது. இக்கோயில் வளாகம் வட்ட வடிவ மதில் சுவர்களுடன் கூடியது. கோயில் கருவறையில் துர்கை அம்மனின் உருவச் சிலையும்; வட்ட வடிவ கோயில் மதில் சுவரில் 64 யோகினிகளின் சிற்பங்கள் உள்ளது. 64 யோகினி சிற்பங்களுக்கு நடுவில் நந்தி வாகனத்தில் பார்வதி தேவியுடன் சிவபெருமான் அமர்ந்திருக்கும் சிற்பம் உள்ளது.

படக்காட்சிகள்
-------------

* 
* 
* 
*

இதனையும் காண்க
--------------

* யோகினி கோயில், ஒடிசா

மேற்கோள்கள்
-----------

விக்கிமீடியா பொதுவகத்தில்,  
 ***யோகினி கோயில், ஜபல்பூர்***   
என்பதின் ஊடகங்கள் உள்ளன. 


1. ↑  Bhedaghat
2. 1 2  "Indian Temples and Iconography: Chaunsat yogini temple, Bheraghat Jabalpur". indiatemple.blogspot.com. 2014-09-04 அன்று பார்க்கப்பட்டது.
3. 1 2  "Chausath Yogini Temple, Jabalpur: A Must Visit Heritage Site". mapsofindia.com. 2014-09-04 அன்று பார்க்கப்பட்டது.
4. 1 2  "Chausat Yogini Temple - Jabalpur Directory - Chausat Yogini Temple -Jabalpur Online Guide - Madhya Pradesh (MP), India". jabalpurdirectory.com. 2014-09-04 அன்று மூலம் பரணிடப்பட்டது. 2014-09-04 அன்று பார்க்கப்பட்டது.
5. 1 2 3  "Chausath Yogini Temple, Jabalpur, India | Life is a Vacation". lifeisavacation.wordpress.com. 2014-09-04 அன்று பார்க்கப்பட்டது.

வெளி இணைப்புகள்
---------------

* யோகினி கோயில் - காணொளி
**முருங்கன்** இலங்கையின் வட மாகாணத்தில் உள்ள மன்னார் மாவட்டத்தைச் சேர்ந்த ஒரு ஊர். இது மதவாச்சி - தலைமன்னார் வீதி எனப்படும் ஏ-14 நெடுஞ்சாலையை முருங்கன் சிலாவத்துறை வீதி சந்திக்கும் இடத்தை அண்டி அமைந்துள்ளது. இவ்வூர் மன்னார் மாவட்டத்தின் நானாட்டான் பிரதேச செயலாளர் பிரிவில் உள்ள முருங்கன் கிராம அலுவலர் பிரிவுக்குள் அடங்குகிறது. மதவாச்சியில் இருந்து தலைமன்னாருக்குச் செல்லும் தொடர்வண்டிப் பாதையும் முருங்கனுக்கு ஊடாகவே செல்வதுடன், அங்கே தொடர்வண்டி நிலையம் ஒன்றும் உள்ளது.
முருங்கனில் ஒரு மாகாணப் பாடசாலையும், ஒரு பிரதேச வைத்தியசாலையும் உள்ளன. இங்கே அஞ்சல், தந்தி வசதிகளுடன் கூடிய அஞ்சல் நிலையம் ஒன்றும் உள்ளது.

குறிப்புக்கள்
-------------

1. ↑  "பாடசாலைகள், நானாட்டான் பிரதேச செயலக இணையத்தளம்". 2016-03-05 அன்று மூலம் பரணிடப்பட்டது. 2015-02-27 அன்று பார்க்கப்பட்டது.
2. ↑  "வைத்தியசாலைகள், நானாட்டான் பிரதேச செயலக இணையத்தளம்". 2016-03-05 அன்று மூலம் பரணிடப்பட்டது. 2015-02-27 அன்று பார்க்கப்பட்டது.
3. ↑  "அஞ்சல் அலுவலகங்கள், நானாட்டான் பிரதேச செயலக இணையத்தளம்". 2016-03-05 அன்று மூலம் பரணிடப்பட்டது. 2015-02-27 அன்று பார்க்கப்பட்டது.
**முருங்கத்தொழுவு பிரம்மலிங்கேசுவரர் கோயில்** என்பது ஈரோடு மாவட்டம், சென்னிமலை-அரசலூர் சாலையில் அமைந்துள்ள முருங்கத்தொழுவு என்ற கிராமத்தில் அமைந்துள்ள சிவாலயமாகும்.  இச்சிவாலயம், முருகன் மற்றும் பிரம்மனால் வழிபடப்பட்டதாகும். இத்தலத்தின் மூலவர் பிரம்மலிங்கேசுவரர் என்றும், அம்பிகை வடிவுள்ள மங்கை என்றும் அழைக்கப்படுகிறார்.

இக்கோயிலில், கிபி 1291ல் சுந்தரபாண்டிய மன்னர் திருப்பணி செய்தமைக்கு சான்றாகக் கல்வெட்டுப் பதிவு கண்டறியப்பட்டுள்ளது.

இக்கோயிலில் சிவபெருமானை பிரம்மன் வணங்கியுள்ளார். அதனால் பிரம்மா வழிபட்ட சிவாலயங்களுள் இந்த சிவாலயமும் ஒன்றாக உள்ளது. இக்கோயிலின் தீர்த்தகுளம் பிரம்ம தீர்த்தம் என்று அழைக்கப்படுகிறது. இத்தீர்த்தில் முருகப்பெருமான் நீராடி வந்து சிவபெருமானை வழிபட்டுள்ளார். அதனால் இவ்விடத்திற்கு முருகத்தொழுவு என்று பெயரேற்பட்டது.

சன்னதிகள்
---------

அர்த்த மண்டபத்தில் விநாயகரும், மகா மண்டபத்தில் நந்தி மற்றும் நால்வர் சன்னதிகளும் உள்ளன. துர்க்கை, பிரம்மா, லிங்கோத்பவர், தட்சிணாமூர்த்தி, நர்த்தன கணபதி ஆகியோர் கோட்டத்தில் இடம் பெற்றுள்ளனர். 

இத்தலத்தின் மூலவரான பிரம்மலிங்கேசுவரர் ருத்ராட்சப் பந்தலின் கீழ் சுயம்புவாக அருள்பாலிக்கிறார். மூலவருக்கு தெற்கே வடிவுள்ள மங்கை அம்மன் சன்னதி உள்ளது. வெளிச்சுற்றில் கன்னிமூல கணபதி, சிவசூரியன், சந்திரன், வள்ளி, தெய்வானை உடனுறை முத்துக்குமார சுப்பிரமணியர், சண்டிகேசுவரர், நவகிரகங்கள், சனீசுவரர் மற்றும் காலபைரவர் ஆகிய துணைத் தெய்வங்களுக்கான சன்னதிகள் அமைந்துள்ளன. 

இக்கோயின் ஈசான்ய மூலையில் பிரம்மத் தீர்த்தக் கிணறு உள்ளது. இக்கோயிலின் தலவிருட்சம் வில்வமாகும்.

சிறப்பு
-------

இத்தலத்தில் பங்குனி மாதம் 20ம் தேதியிலிருந்து 24ம் தேதி வரையான நான்கு நாட்களிலும் சூரிய ஒளி மூலவரின் மேல் விழுகிறது. இந்நிகழ்வு மாலை நேரத்தில் நடக்கிறது.

விழாக்கள்
---------

* சிவராத்திரி
* மார்கழி திருவாதிரை
* நவராத்திரி
* ஆடி வெள்ளிக்கிழமை
* ஆடி அமாவாசை
* கார்த்திகை சோமாவாரம்
* பங்குனி முதல் சோமாவாரம்
* கடைசி சோமாவாரம்
* சித்திரை வருடப் பிறப்பு
* ஐப்பசி அன்னாபிசேகம்

ஆதாரங்கள்
---------

1. ↑  பிரம்மா முருகன் வழிபட்ட சிவன் - குமுதம் பக்தி ஸ்பெசல் - 19.05.2016 பக்கம் 88
2. ↑  பிரம்மா முருகன் வழிபட்ட சிவன் - குமுதம் பக்தி ஸ்பெசல் - 19.05.2016 பக்கம் 89
**வி. சீ. கந்தையா** (பிறப்பு: சூலை 29, 1920) ஈழநாட்டின் மட்டக்களப்பின் தென்பகுதியில் அமைந்த மண்டூரில் தோன்றியவர். பண்டிதர் என்றும், புலவர் என்றும், எழுத்தாளர் என்றும் பலராலும் அறியப்பட்டவர். இவர் உருவாக்கிய மட்டக்களப்புத் தமிழகம் என்னும் நூல் மிகவும் சிறப்பு வாய்ந்த ஒன்றாகும்.

வாழ்க்கைக் குறிப்பு
-------------------

கந்தையா இலங்கையின் கிழக்கு மாகாணத்தில் மண்டூரில் வினாசித்தம்பி என்பவருக்கும், சின்னாத்தை என்பருக்கும் பிறந்தார்.

கல்வி
-----

இவர் தன் இளமைக்காலத்தில் வ. பத்தக்குட்டி உபாத்தியாயரிடமும், புலவர்மணி ஏ. பெரியதம்பிப்பிள்ளையிடமும், விபுலாநந்தரின் குருவாகிய குஞ்சித்தம்பி உபாத்தியாயரிடமும் கல்வி பயின்றார். பிற்காலத்தில் யாழ்ப்பாணத்து ஆரிய பாசா அபிவிருத்திச் சங்கப் பண்டிதர் பட்டமும் (1943), மதுரைத் தமிழ்ச் சங்கத்தின் பண்டிதர் பட்டமும் (1944), இலங்கைப் பல்கலைக்கழகத்தி்ன் தமிழ் வித்துவான் பட்டமும் (1952), அண்ணாமலைப் பல்கலைக்கழகத்தின் பி.ஓ.எல். (B.O.L) பட்டமும் (1954) பெற்றார்.

எழுதிய நூல்கள்
--------------

* மட்டக்களப்புத் தமிழகம்
* கட்டுரையியல்

வெளி இணைப்புகள்
---------------

* வி. சீ. கந்தையா வாழ்க்கை வரலாறு

தளத்தில்  
வி. சீ. கந்தையா எழுதிய
 ***நூல்கள்*** உள்ளன.
**கயானா துடுப்பாட்ட அணி** (*Guyana cricket team*) கயானாவின் முதல் தர கிரிக்கெட் அணியாகும்.

இது எந்த பன்னாட்டுப் போட்டிகளிலும் பங்கேற்பதில்லை, மாறாக கரீபியனில் உள்ள உட்பகுதிகளுக்கு இடையிலான போட்டிகளான மேற்கிந்தியத் தீவுகளின் புரொபஷனல் கிரிக்கெட் லீக் (இதில் பிராந்திய நான்கு நாள் போட்டி மற்றும் NAGICO பிராந்திய சூப்பர்50 ஆகியவை அடங்கும்), இதில் சிறந்த வீரர்கள் பன்னாட்டுத் துடுப்பாட்டத்தில் விளையாடும் மேற்கிந்தியத்தீவுகள் துடுப்பாட்ட அணிக்கு தேர்வு செய்யப்படலாம். இந்த அணியானது தொழில்முறை துடுப்பாட்ட லீக்கில் **கயானா ஜாகுவார்ஸ்** என்ற உரிமையின் கீழ் போட்டியிடுகிறது. 

கயானா அணி 1965-66 இல் தொடங்கப்பட்டதிலிருந்து ஏழு முறை உள்நாட்டு முதல் தர பட்டத்தை வென்றுள்ளது, இது பார்படாஸ் மற்றும் ஜமைக்காவிற்கு அடுத்தபடியாக மூன்றாவது அதிக எண்ணிக்கையிலான வெற்றியைப் பெற்ற அணியாகும்.

மேற்கோள்கள்
-----------

1. ↑  Jamaica Franchise at home against Leeward Islands Hurricanes பரணிடப்பட்டது 7 திசம்பர் 2014 at the வந்தவழி இயந்திரம்

வெளி இணைப்புகள்
---------------

* Cricinfo
* CricketArchive
* 2005–06 KFC Cup Squad from Cricinfo
**நீதியரசர் வீரவாகு சிவசுப்பிரமணியம்** அல்லது **சிவசுப்பிரமணியம்** (**Veeravagu Sivasubramaniam**) (also spelt Sivasupramaniam) (14 மார்ச் 1908 – 5 திசம்பர் 1985) இலங்கைத் தமிழரான இவர் புகழ்பெற்ற வழக்கறிஞரும், நீதிபதியுமாவார். இவர் நீதித்துறையின் கீழமை நீதிமன்றம், மாவட்ட நீதிமன்றங்களில் பணியாற்றி, பின்னர் இலங்கை உச்ச நீதிமன்ற அமைச்சகத்தின் செயலாளர் பதவிக்கு உயர்ந்து, பின் இலங்கை மீயுயர் நீதிமன்றத்தின் நீதியரசராக 1966 முதல் 1970 வரை பணியாற்றினார்.

குடும்பம் & கல்வி
-----------------

இவரது தந்தை கே. எஸ். வீரவாகு யாழ்ப்பாணம் நகரத்தில் உள்ள வண்ணார்பண்ணையில் அரசு அனுமதி பெற்ற பத்திரத்துறை பதிவாளர் ஆவார். நீதியரசர் சுப்பிரமணியனுக்கு நான்கு சகோதரர்களும், இரண்டு சகோதரிகளும் இருந்தனர்.

இவர் யாழ்ப்பாணம் இந்துக் கல்லூரி மற்றும் கொழும்பு ஆனந்தா கல்லூரிகளில் பயின்று பின்னர் சட்டம் பயின்றார். சிவசுப்பிரமணியம், கொழும்பு தியாகராசரின் மகளான மனோன்மணியை மணந்து மூன்று ஆண் குழந்தைகளுக்கு தந்தையானர்.

தொழில்
------

சட்டம் பயின்ற சிவசுப்பிரமணியம், நீதிமன்றத்தில் வாதாட, 8 மார்ச் 1933 அன்று தம்மை ஒரு வழக்கறிஞராக பதிவு செய்து கொண்டார். சிவசுப்பிரமணியம் முதன்முதலில் யாழ்பாண நீதிமன்றஙகளில் வழக்கறிர் பணி செய்தார். 27 பிப்ரவரி 1941இல் இலங்கை நீதித்துறையில் பணி சேர்ந்து, மாத்தறையில் நீதித் துறை நடுவர் பணி செய்தார்.  1962-இல் மாவட்ட நீதிபதி ஆனார். 1966-இல் சிவசுப்பிரமணியம், இலங்கை உச்ச நீதிமன்றத்தின் நீதியரசராக நியமிக்கப்பட்டார்.

1970-இல் ஓய்வு பெற்ற சிவசுப்பிரமணியம், இலங்கை சட்ட ஆணையத்தின் உறுப்பினராகவும், பண்டாரநாயக்கே பன்னாட்டு கல்வி மையத்தின் புரவவலர்களில் ஒருவராக பணியாற்றினார்.

மேற்கோள்கள்
-----------

1. 1 2 3 4 5  Arumugam, S. (1997). *Dictionary of Biography of the Tamils of Ceylon*. பக். 205–206. .
2. 1 2 3 4 5 6  Maniccavasagar, Chelvatamby (12 March 2003). "Justice V. Sivasubramaniam remembered : he was an ornament to the Judiciary". *Daily News (Sri Lanka)*. Archived from the original on 12 அக்டோபர் 2011. .
3. 1 2 3 4 5 6  Maniccavasagar, Chelvatamby (23 March 2003). "Justice Sivasubramaniam maintained a high degree of judicial statesmanship". *The Island, Sri Lanka*. Archived from the original on 4 மார்ச் 2016. .
4. ↑  Justice V. Sivasubramaniam remembered : he was an ornament to the Judiciary
**பெரம்பலூர் மதனகோபால சுவாமி கோயில்** பெரம்பலூர் மாவட்டத்தில் உள்ள வைணவக் கோயிலாகும்.

அமைவிடம்
--------

இக்கோயில் பெரம்பலூர் மாவட்டத்தில் பெரம்பலூரில் அமைந்துள்ளது. வியாக்ரம் என்றால் புலி என்று பொருளாகும். தமிழில் பெரும்புலிவனம் என்றாகி பெரும்புலியூர் என்று மருவி பின்னர் பெரம்பலூர் என்று மாறியதாகக் கூறுவர்.

இறைவன், இறைவி
-------------

இக்கோயிலின் மூலவராக மதனகோபால சுவாமி உள்ளார். இறைவி மரகதவல்லித் தாயார் ஆவார். தாயார் தனி சன்னதியில் வலப்புறத்தில் காணப்படுகிறார். புளியங்குளம் இக்கோயிலின் தீர்த்தமாக உள்ளது. கோயிலின் மரங்கள் நந்தியாவட்டை மற்றும் வில்வம் ஆகும்.

அமைப்பு
-------

ஐந்து நிலை ராஜ கோபுரத்தைக் கொண்டு கோயில் அமைந்துள்ளது. கோயிலுக்கு முன்பாக கருடஸ்தம்பத்தில் அனுமார் காணப்படுகிறார். பலி பீடம், உள்ளது. முகப்பு மண்டபத்தை அடுத்து ஜெய, விஜயர்கள் உள்ளனர். தும்பிக்கை ஆழ்வார் தொடங்கி அனைத்து ஆழ்வார்களும் காணப்படுகின்றனர். ஹயக்ரீவர், பாமா ருக்மணியுடன் வேணுகோபாலர், நரசிம்மர், ஆண்டாள், தன்வந்திரி, ஸ்ரீனிவாசர், அலமேலுமங்கைத் தாயார், சக்கரத்தாழ்வார், யோக நரசிம்மர், கோதண்டராமர், கஜலட்சுமி, கூத்தனூர் சரசுவதி ஆகியோர் உள்ளனர். அனுமார் சன்னதியின் மேல் அவரது தந்தையான வாயுவின் வாகனமான மான் உள்ளது. வியாக்ரபாதர், பஞ்ச பாண்டவர் சன்னதிகள் உள்ளன. புலி வடிவில் வலம் வந்த வியாக்ர ரிஷி புலிக்காலுடன் விமானத்தில் சுதை வடிவிலும், சாபம் நீங்கிய நிலையில் கற்சிலையாக திருச்சுற்றிலும் உள்ளார். வியாக்ர முனிவர் துர்வாசரின் சீடர் ஆவார். ஒரு முறை கவனக்குறைவால் தன் குருவின் கமண்டலத்திலிருந்து நீரை அவர் தட்டி விடவே, துர்வாசர் அவரை புலியாக மாறும்படி சபித்தார். அதற்கான விமோசனத்தைக் கேட்டபோது பஞ்ச பாண்டவர்கள் அப்பகுதிக்கு வரும்போது பீமனின் கதையால் அடிபட்டு சாபம் நிவர்த்தியாகும் என்றார். பின்னர் அவ்வாறே நடைபெற்றது.

திருவிழாக்கள்
-------------

பிரம்மோற்சவம், ராம நவமி, பங்குனி உத்திரம், கிருஷ்ண ஜெயந்தி, தமிழ் வருடப்பிறப்பு, நவராத்திரி, கார்த்திகை, திருவாதிரை, மாசி மகம் உள்ளிட்ட பல விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4   அருள்மிகு மதனகோபால சுவாமி திருக்கோயில், தினமலர் கோயில்கள்
**போம்புகா தீவு** *(Bompuka Island)* இந்திய ஒன்றியப் பகுதியைச் சேர்ந்த அந்தமான் நிக்கோபார் தீவுகளிலுள்ள ஒரு தீவாகும். போகாட் தீவு என்றும் இது அழைக்கப்படுகிறது.

புவியியல்
---------

தெரசா தீவிலிருந்து 3.5 கி.மீ தொலைவில் போம்புகா தீவு அமைந்துள்ளது. இங்கு பெரும்பாலான பகுதிகளில் அடர்த்தியான காடுகளும் சில பகுதிகளில் புல்லும் காணப்படுகிறது. தீவைச் சுற்றியுள்ள கரையில் அடர்த்தியாக தேங்காய் மரங்கள் வளர்ச்சி காணப்படுகிறது. கைவிடப்பட்ட போகாட் கிராமம் தீவின் மேற்கு பக்கத்தில் அமைந்துள்ளது. தெரசா மற்றும் போம்புகா தீவுகளுக்கு இடையிலான கடலின் பகுதி கப்பல்களுக்கு நல்ல தங்குமிடத்தை வழங்குகிறது.

மக்கள்தொகை
----------

வடக்கில் போகாட் கிராமம் தெற்கில் இயட்கிரானா கிராமம் என்ற இரண்டு கிராமங்கள் போம்புகா தீவில் இருந்தன. இவை இரண்டும் கைவிடப்பட்ட கிராமங்களாகும். தெரசா தீவிலிருந்து சில தேவைகளை சுமந்து கொண்டு முன்னாள் கிராமவாசிகள் ஒரு குறுகிய காலத்திற்கு போம்புகா தீவுக்கு வசிக்க வருகின்றனர். தேங்காய், கிழங்கு பயிர்களை இவர்கள் அங்கு பராமரிக்கின்றனர்.  2011 ஆம் ஆண்டு இந்திய மக்கள் தொகை கணக்கெடுப்பின்படி போம்புகா தீவில் மக்கள் எவரும் இல்லை. 21 பேர் கொண்ட இத்தீவின் முழு மக்கள் தொகையும் சுனாமியைத் தொடர்ந்து தெரசா தீவுக்கு குடிபெயர்ந்தனர். தீவில் வசிப்பிடத்தை மீட்டெடுக்க அவர்கள் முயற்சித்தாலும் முயற்சிகள் அனைத்தும் , தோல்வியுற்றன.

நிர்வாகம்
---------

போம்புகா தீவு தெரசா தாலுகாவின் நாங்கோரி நகரத்திற்கு சொந்தமானதாகும்.

படக்காட்சியகம்
--------------

* வரைபடம்வரைபடம்
*

மேற்கோள்கள்
-----------

1. ↑  
 *Ebook Sailing guide / Guide nautique*. Sea Seek. January 2016. பக். 34. .
2. ↑  Registration Plate Numbers added to ISO Code
3. ↑  *Andaman and Nicobar Islands, Development Report*, India. Planning Commission, 2008, p. 120, ISBN 9788171886524
4. ↑  "Tehsils" (PDF). 28 August 2017 அன்று மூலம் (PDF) பரணிடப்பட்டது. 3 May 2016 அன்று பார்க்கப்பட்டது.
**குட்பை, மிஸ்டர். சிப்ஸ்**, என்பது பள்ளி ஆசிரியரான சிப்பிங்கின் வாழ்க்கையைப் பற்றிய ஆங்கிலப் புதினமாகும். இதை ஆங்கில எழுத்தாளர் ஜேம்ஸ் ஹில்டன் எழுதினார். இது 1934 அக்டோபரில் ஹோட்டர் & ஸ்டோட்டனால் முதலில் வெளியிட்டப்பட்டது. இந்த புதினத்தைத் தழுவி இரண்டு திரைப்படங்களும், இரண்டு தொலைக்காட்சி நிகழ்ச்சிகளும் எடுக்கப்பட்டுள்ளன .

தமிழ் மொழிபெயர்ப்பு
-------------------

இப்பதினம் தமிழில் **போயிட்டு வாங்க சார்** என்ற பெயரில் ச. மாடசாமியால் மொழிபெயர்க்கப்பட்டுள்ளது.**போயிட்டு வாங்க சார்** ஒரு மொழிபெயர்ப்பு நூல் அல்ல, "குட்பை மிஸ்டர் சிப்ஸ்" வாசித்த அனுபவமே ஆகும் என நூலில் மொழிபெயர்ப்பு ஆசிரியர் குறிப்பிடுகிறார்.

நூல் சுருக்கம்
--------------

இக்கதையின் நாயகனாக வருபவர் இங்கிலாந்தில் உள்ள ஒரு பள்ளியின் ஆசிரியர். பெயர் சிப்ஸ். முழுப் பெயர் சிப்பிங். ஓய்வுபெற்ற பின் தனது பணி அனுபவங்களை இந்நூலில் பகிர்ந்துள்ளார். ஆசிரியர் மாணவர் உறவு எப்படி இருக்க வேண்டும் என உணர்த்தியுள்ளார்.

மேற்கோள்கள்
-----------

1. ↑  
போயிட்டு வாங்க சார்!...: Good Bye, Mr. Chips, கூகுள் புக்சு

வெளியிணைப்புகள்
---------------

* Good-bye, Mr. Chips-fadedpage.com
**மகாநதி நிலக்கரி சுரங்க நிறுவனம்** (**Mahanadi Coalfields Limited** (**MCL**) இந்தியாவின் ஒடிசா மாநிலத்தில் நிலக்கரி வெட்டு எடுக்கும் இந்திய அரசின் பொதுத் துறை நிறுவனம் ஆகும்.  இந்தியா நிலக்கரி நிறுவனத்தின் எட்டு துணை நிறுவனங்களில், மகாநதி நிலக்கரி சுரங்க நிறுவனம் ஒன்றாகும். 

இதன் தலைமையகம் ஒடிசா மாநிலத்தின் சம்பல்பூர் நகரத்தில் உள்ளது.

1992ல் நிறுவப்பட்ட, மகாநதி நிலக்கரி சுரங்க நிறுவனம், மேற்கு ஒடிசா மாநிலத்தின் சம்பல்பூர் நகரத்தை தலைமையிடமாகக் கொண்டு, சத்தீஸ்கர் - ஒடிசா மாநிலங்களின் எல்லைப்பகுதிகளில் உள்ள சுரங்கங்களிலிருந்து நிலக்கரி வெட்டி எடுக்கும் பணி மேற்கொள்கிறது. மகாநதி நிலக்கரி நிறுவனம் ஏழு திறந்த வெளி சுரங்கங்களையும், மூன்று நிலத்தடி சுரங்கங்களையும், 22,259 ஊழியர்களையும் கொண்டுள்ளது.

45 இடங்களில் சுரங்கம் தோண்டும் பணிக்கு, இந்திய அரசின் அனுமதி பெற்றுள்ள இந்நிறுவனம் நாளொன்றுக்கு 190.83 மெட்ரிக் டன் நிலக்கரி தோண்டி எடுக்கிறது. 

இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  Mahanadi Coalfields Limited MCL
2. ↑  Eight subsidiaries of Coal India Limited International directory of company histories, Volume 44 by Thomas Derdak, Tina Grant
3. 1 2  Mahanadi coal fields Ltd. was created in 1992 having jurisdiction over Talcher & Ib valley coal fields. t present there are 7 nos. of opencast mines and 3 nos. of underground mines in operation with a manpower of 10,220.
4. ↑  Mining, challenges of the 21st century By Ajoy K. Ghose, Institution of Engineers (India)

வெளி இணைப்புகள்
---------------

* மகாநதி நிலக்கரி நிறுவனத்தின் இணையதளம் பரணிடப்பட்டது 2018-02-24 at the வந்தவழி இயந்திரம்
**கமலா ஆறு** ("Kamala River") நேபாள நாட்டில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது. இந்த ஆறு நேபாளத்திலுள்ள சிந்துலி மாவட்டத்தில் சவ்வுரி மலைத் தொடரில் சுமார் 3900 அடியின் மேல் உருவாகிறது. இது தெற்கு திசையில் உள்ள கமலா கோஜ் வழியாக பாய்கிறது. கமலா ஆறு தனுசா மாவட்டங்களுக்கு இடையை எல்லையை உருவாக்கிறது. இதனால் மழைக் காலத்தில் ஆற்றங் கரையில் அரிப்பு ஏற்பட்டு பெரும் அழிவு ஏற்படுத்துகிறது. தாவோ ஆறும் பைஜ்நாத் கோலா ஆறும் கமலா ஆறுடன் மைனி என்ற இடத்தில் இணைகிறது.

கமலா ஆறு இந்தியாவினுள் பீகார் மாநிலத்தில் உள்ள ஜைநகரில் நுழைகிறது.  இதன் கிளைகளில் ஒன்று பாகமதி மற்றொன்று கோசி ஆறு .

கமலா ஆறு பாலன் ஆற்றினை பின்பற்றுவதால் கமலா-பாலன் என்றும் அழைக்கபடுகிறது.

### துணை ஆறுகள்

கமலா ஆற்றின் முக்கிய துணை ஆறுகள் தாவோ, பைஜ்நாத் கோலா, மைனாவதி, சோனி, பாலன், திரிசுலா மற்றும் சுதாகா ஆகியவை.

விபரங்கள்
---------

கமலா ஆற்றின் மொத்த நீளம் 328 கிலோ மீட்டர் (204 மைல்) ஆகும். இதில் 208 கிலோமீட்டர் (129 மைல்) நேபாளத்திலும், மீதமுள்ள 120 கிலோமீட்டர் (75 மைல்) இந்தியாவிலும் உள்ளது. இந்த ஆற்றின் மொத்த நீர்ப்பிடிப்பு பரப்பளவு 7,232 சதுர கிலோ மீட்டர் (2,792 சதுர மைல்). இதில் 4,488 சதுர கிலோமீட்டர் (1,733 சதுர மைல்) இந்தியாவில் பீகாரிலும், மீதமுள்ள 2,744 சதுர கிலோமீட்டர் (1,059 சதுர மைல்) நேபாளத்திலும் உள்ளது. சராசரி ஆண்டு மழை 1,260 மில்லிமீட்டர் (50 அங்குலம்). பீகாரில் பயிர் செய்யப்பட்ட பகுதி 2,744 சதுர கிலோமீட்டர் (1,059 சதுர மைல்). பீகாரில் உள்ள கமலா படுகையின் மக்கள் தொகை 3.9 மில்லியன் ஆகும்.

வெள்ளப்பெருக்கு
---------------

2003 ஆண்டில் கமலா மற்றும் அதன் துணை நதிகளில் ஏற்பட்ட வெள்ளபதிப்பால் ஒரு மில்லியன் மக்கள் பாதிக்கபட்டனர்.

இந்தியாவில் இந்த வெள்ள பெருக்கால் பாதிக்கபட்ட 57 சதவீதம் பேர் பீகார் மக்களாவர். பீகாரின் மொத்த பரப்பளவில் சுமார் 73.06 சதவிதம் வெள்ளத்தால் பாதிக்கப்பட்டது. 

நேபாளத்தை ஒட்டியுள்ள பீகார் சமவெளியில் பல ஆறுகள் கடக்கின்றன. கோசி, பாகமதி மற்றும் கமலா பாலன் ஆகிய ஆறுகள் நேபாளத்தில் உருவாகி இந்தியாவில் உள்ள பீகார் மாநிலத்தின் வழியாக பாய்கிறது.

பீகார் 1978, 1987, 1998, 2004 மற்றும் 2007 ஆண்டுகளில் பெரும் வெள்ள பெருக்கால் பாதிக்கபட்டது. 2004ஆம் ஆண்டு 23,490 சதுர கிலோமீட்டர் பகுதி பக்குரி கன்டக், கமலா, பாகமதி போன்ற ஆறுயில்கள் பாதிப்பை ஏற்படுத்தின. இதனால் 800 மேற்பட்டவர்கள் இறந்தனர்.

கமலா பல்நோக்கு திட்டம்
----------------------

கமலா பல்நோக்கு திட்டத்தின் மூலம் நேபாளத்தின் தனுசா மாவட்டம் மற்றும் சிராகா மாவட்டம் ஆகியவற்றில் கமலா ஆற்றில் சேமிப்பு கட்டப்பட்டது. இந்த திட்டத்தின் முலம் சும்மர் 30 மெகாவாட் திறன் கொண்ட நீர் மின்சக்தியை உருவாக்க முடியும். இருப்பினும் இந்த திட்டத்தினை நிறைவேற்ற பெரும் சவால்களை எதிர்கொள்ள வேண்டியதுள்ளது. வடக்கு பீகார் பூகம்பத்தால் பாதிக்கப்பட்ட பகுதியாகும். 1998ஆம் ஆண்டில் தர்பங்கா என்னும் இடத்தில் பூகம்பம் ஏற்பட்டது. இந்த பகுதியில் பெரிய அணைகள் கட்டும் திட்டம் இதில் இடம் பெற்றுள்ளன. 1988ஆம் ஆண்டில், மதுபனி மாவட்டத்தில் கமலா ஆற்றுப் பாதை பூகம்ப விரிச்சல் காரணமாக உடைந்தது.

சான்றுகள்
---------

1. ↑  பார்வை நாள் 2010-10-15
2. ↑   பார்வை நாள் 2015
3. ↑   பார்வை நாள் 2010-10-10
4. ↑   பார்வை நாள் 2010-10-10
5. ↑  பார்வை நாள் 2010-10-15
6. ↑
7. ↑  பார்வை நாள் 2010-10-15
8. ↑  தி இந்து பரணிடப்பட்டது 2011-06-06 at the வந்தவழி இயந்திரம் பார்வைை நாள்
9. ↑   பார்வை நாள் 2010-10-10
10. ↑   பார்வை நாள் 2010-10-10
**கமலா புஜாரி** இந்தியாவின் ஒடிசாவில் உள்ள கோராபுட்டைச் சேர்ந்த பழங்குடிப் பெண். கமலா இயற்கை விவசாயத்தை ஊக்குவிப்பதில் பெயர் பெற்றவர். பாரம்பரிய விவசாயத்தில் ஆர்வம் கொண்ட அவர், ஜெய்ப்பூரில் உள்ள எம்.எஸ்.சுவாமிநாதன் ஆராய்ச்சி அறக்கட்டளையில் இருந்து அடிப்படை நுட்பங்களைக் கற்றுக்கொண்டார். மேலும் இவர் இயற்கை விவசாயத் துறையில் பல பங்களிப்புகளைத் தந்துள்ளார். இந்தியாவின் நான்காவது உயரிய குடிமகன் விருதான பத்மஸ்ரீ விருதைப் பெற்றார்.

சுயசரிதை
--------

ஒடிசா மாநிலம், கோராபுட் மாவட்டம், போய்பரிகுடா அருகே உள்ள ஜெய்பூரில் இருந்து 15 கி.மீ தொலைவிலுள்ள பத்ராபுட் கிராமத்தைச் சேர்ந்த பழங்குடியினப் பெண்ணானகமலா பூஜாரி, உள்ளூர் நெல்களைப் பாதுகாத்து வருகிறார். இதுவரையிலும் நூற்றுக்கணக்கான உள்நாட்டு நெல் வகைகளை பாதுகாத்து வருகிறார். நெல்லைப் பாதுகாப்பதும் இயற்கை விவசாயத்தை ஊக்குவிப்பதும் அவளருக்கு வெறும் பொழுது போக்கு அல்ல. இதில் இறங்கிய பிறகு, அவர் மக்களைத் திரட்டி, குழுக் கூட்டங்களை ஏற்பாடு செய்து, ரசாயன உரங்களைத் தவிர்க்க மக்களுடன் தொடர்பு கொண்டு. தன்னுடன் சேர பலரைக் கூப்பிட்டு,பலரைச் சேர்த்துக் கொண்டு, இயற்கை விவசாயத்தில் வெற்றியடைந்ததார். இதனால் பத்ராபுட் கிராமம் மற்றும் அண்டை கிராமங்களில் உள்ள விவசாயிகள் ரசாயன உரங்களை கைவிட்டனர். எந்த அடிப்படைக் கல்வியும் இல்லாமல், கமலா இன்றுவரை 100 வகையான நெல் வகைகளைப் பாதுகாத்து வருகிறார். புஜாரி நெல், மஞ்சள், தில்லி, கருஞ்சீரகம், மகாகந்தா, பூலா மற்றும் காண்டியா போன்ற அழிந்து வரும் மற்றும் அரிய வகை விதைகளைச் சேகரித்துள்ளார். அவர் தனது பகுதியில் உள்ள கிராமவாசிகளை ரசாயன உரங்களைத் தவிர்த்து, சிறந்த அறுவடை மற்றும் மண் வளத்திற்காக இயற்கை விவசாயத்தை பின்பற்றும்படி வற்புறுத்தி வருகிறார். விவசாயத்தில் வரவிருக்கும் தலைமுறைகளுக்கு ஒரு எடுத்துக்காட்டாக புஜாரி விளங்குகிறார்.

சாதனைகள்
--------

2002 ஆம் ஆண்டில், புவனேஸ்வரில் உள்ள ஒடிசா வேளாண்மை மற்றும் தொழில்நுட்பப் பல்கலைக்கழகம் (OUAT) கமலாவின் நினைவாகப் பெயரிடப்பட்டது. அவர் 2002 இல் ஜோகன்னஸ்பர்க்கில் ஈக்குவேட்டர் ஆஃப் இனிஷியேட்டிவ் விருதை வென்றார். 2004 ஆம் ஆண்டு ஒடிசா அரசு இவரை சிறந்த பெண் விவசாயியாகக் கௌரவித்தது. புது தில்லியில் தேசிய விருதான "குருசி பிசாராதா சம்மான்" என்ற விருதையும் பெற்றுள்ளார்.   

ஒடிசா மாநிலத் திட்டக் குழுவின் உறுப்பினர் பட்டியலில் இடம் பெற்ற முதல் பழங்குடிப் பெண் என்ற தனிச் சிறப்பையும் கமலா புஜாரி பெற்றுள்ளார். குறுகிய மற்றும் நீண்ட கால கொள்கை வழிகாட்டுதல்களை வழங்குவதைத் தவிர, மாநிலத்திற்கான ஐந்தாண்டு திட்டத்தை உருவாக்கும் ஐந்து உறுப்பினர் குழுவில் மார்ச் 2018 இல் இவரும் உறுப்பினராக் ஆக்கபட்டார்.  
2019 அன்று புதுதில்லியில் உள்ள ராஷ்டிரபதி பவனில் நடந்த விழாவில், குடியரசுத் தலைவர் ஸ்ரீ ராம்நாத் கோவிந்த், கமலா புஜாரிக்கு பத்மஸ்ரீ விருதை வழங்கினார்.

மேற்கோள்கள்
-----------

1. ↑  "Padma Awards" (PDF). Padma Awards, Government of India. 25 January 2019 அன்று பார்க்கப்பட்டது.
2. ↑  >
3. ↑  >
4. ↑  >
5. ↑   பரணிடப்பட்டது 2020-09-24 at the வந்தவழி இயந்திரம்>
6. ↑  >
7. ↑  >
8. ↑   பரணிடப்பட்டது 2020-08-05 at the வந்தவழி இயந்திரம்>
9. ↑  >
10. ↑  >

வெளி இணைப்புகள்
---------------

* பழங்குடி விவசாய ஆர்வலரும் இப்போது ஒடிசா திட்டக்குழு உறுப்பினருமான கமலா பூஜாரியை சந்திக்கவும் ; *இந்தியா டைம்ஸ்*
சித்தாந்தம், திருமுறை நூல்கள் பலவற்றைப் பதிப்பித்து வெளியிட்டவர் வீ. செந்தில்வேலு. சைவ சித்தாந்த அட்டாவதானியாக விளங்கிய இவர், திருமுறைப் பதிப்பாளர், திருப்பணி அறச்செல்வர் என்றெல்லாம் பாராட்டப் பெற்றார்.

பிறப்பும் இளமையும்
------------------

சென்னை மயிலாப்பூரில், *சர்க்கரை* எனும் கோத்திரத்தைச் சார்ந்தவர்கள் வாழ்ந்துள்ளனர். அம்மரபில் வாழ்ந்த வீராச்சாமி- காமாட்சி அம்மையாருக்குப் புதல்வராய் 1842 ஆம் ஆண்டு பிறந்தார். இளம்பருவத்தில் பள்ளிக் கல்வியை முடித்த அவர், அக்கவுண்ட் தேர்வு எழுதி, சென்னைக் கோட்டையில் இராணுவக் கணக்கராகப் பணியாற்றினார். பணியாற்றிக் கொண்டே, காஞ்சிபுரம் *ஏகாம்பர சிவயோகிகள்*என்பாரிடம் சைவசித்தாந்தமும், திருமுறைகளும் கற்றுக்கொண்டார்.

திருக்கோயில் பணிகள்
-------------------

இவர் திருக்கோயில் திருப்பணிகள் செய்வதில் ஆர்வம் கொண்டிருந்தார். பல்வேறு புதிய திருக்கோயில்களையும் பலரின் உதவியால் தோற்றுவித்தார். திருவொற்றியூரில் சண்முக விநாயகர் திருக்கோயில், ஈஞ்சம்பாக்கத்தில் கணபதி திருக்கோயில், திருப்போரூரில் செல்வ விநாயகர் கோயில், பாக்கம் கிராமத்ததில் ஆனந்த கணேசர் திருக்கோயில் ஆகியவை இவரின் அரிய முயற்சியால் உருவானவை. பல்வேறு திருக்கோயில் திருவிழாக்களை இவரே முன்னின்று நடத்தி, அங்குத் தெய்வத்தமிழ்ச் சொற்பொழிவுகளையும் நிகழ்த்தினார். சென்னை தங்கச்சாலைத்தெரு சிவசுப்பிரமணியர் திருக்கோவில் கார்த்திகை விழா, திருவொற்றியூர்த் திருக்கோயில் சங்கிலி நாச்சியார்- சுந்தரமூர்த்தி நாயனார் விழா முதலிய பல விழாக்களைத் தொடர்ந்து நடத்தியுள்ளார்.

இயற்றிய நூல்கள்
---------------

1. இராமாயணச் சுருக்கம்
2. பாரதச் சுருக்கம்
3. திருப்போரூர் சந்நிதிமுறை விரிவுரை ஆகிய நூல்களையும்,
4. திருக்கோவையார்
5. திருமுருகாற்றுப்படை ஆகிய நூல்களுக்குப் பதவுரையையும்,
6. தழுவக் குழைந்தீசர் இரட்டைமணிமாலை
7. பாலாம்பிகை தோத்திரம் ஆகிய செய்யுள் நூல்களையும் படைத்துள்ளார்.

பாராட்டுகள்
-----------

திருவாவடுதுறை ஆதீனம், திருப்பனந்தாள் காசிமடம் ஆகிய மடாலயங்களில் பாராட்டும், பரிசும் பெற்றுள்ளார். திருமுறைப் பணிகள் பல ஆற்றியுள்ளதால் தமிழறிஞர்கள் இவரைத் *திருமுறைச் செல்வர்* என்று போற்றியுள்ளார்கள்.

இறப்பு
------

தமிழ் மொழிக்கும் சைவ சமயத்திற்கும் புத்துயிர் தந்த அறிஞர் செந்தில்வேலு முதலியார், தமது 69 ஆவது வயதில் 1911 ஆம் ஆண்டு காலமானார்.

உசாத்துணை
---------

பெரியப்பெருமாள்- தமிழ் வளர்த்த நல்லறிஞர்கள் - பெரியப் பெருமாள்,மதிநிலையம்- பக்கம்-94.
**கமலா (கம்லா) சின்கா** (*Kamala Sinha*)(30 செப்டம்பர் 1932 - 31 திசம்பர் 2014) என்பவர் இந்திய அரசியல்வாதி மற்றும் தூதர் ஆவார். இவர் 1990 முதல் 2000 வரை இரண்டு முறை மாநிலங்களவை உறுப்பினராகத் தேர்ந்தெடுக்கப்பட்டார். பின்னர் சுரிநாம் மற்றும் பார்படோசின் தூதராக பணியாற்றினார். ஐ. கே. குஜ்ராலின் அமைச்சரவையில் மத்திய வெளியுறவுத்துறை இணை அமைச்சராகவும் (தன்னாட்சி பொறுப்பு) இருந்தார். இவர் திசம்பர் 31, 2014 அன்று 82 வயதில் நியூயார்க்கில் உள்ள சிராகூசில் இறந்தார்.

தனிப்பட்ட வாழ்க்கை
------------------

கமலா, செப்டம்பர் 30, 1932-ல் டாக்காவில் (தற்போது வங்காளதேசத்தில் உள்ளது) பிறந்தார். ஜனசங்க நிறுவனர் சியாமா பிரசாத் முகர்ஜியின் பேத்தியான சின்கா, புரட்சியாளர், தேசியவாதி, பொதுவுடைமை வாதி ஆவார். கமலா பசாவான் சின்காவினை மணந்தார். பசாவான் சின்கா தொழிற்சங்க வாதி மற்றும் பீகாரில் முதல் எதிர்க்கட்சித் தலைவர் ஆவார்.

அரசியல்
-------

1972-84க்கு இடையில் பீகார் சட்டமன்றத்தில் இரண்டு முறை சட்டமன்ற உறுப்பினராகவும், மாநிலங்களவையில் இரண்டு முறை உறுப்பினராகவும் இருந்த கமலா, பல்வேறு குழுக்களில் உறுப்பினராக இருந்தார். இவரது கணவர் பசவான் சின்கா விடுதலைப் போராட்ட வீரர் மற்றும் ஜெயபிரகாஷ் நாராயண் மற்றும் கர்பூரி தாக்கூர் ஆகியோரின் சக ஊழியர் ஆவார். ஜெயப்பிரகாஷ் நாராயண் தலைமையிலான இயக்கத்தில் செயல்பட்டபோது உள்நாட்டுப் பாதுகாப்புச் சட்டத்தின் கீழ் இவர் தடுத்து வைக்கப்பட்டார். இவர் பல ஆண்டுகளாக இந்து மஸ்தூர் சபாவின் தலைவராக இருந்தார் (மத்திய தொழிலாளர் கூட்டமைப்பின் தலைவரான ஒரே பெண்மணி) மற்றும் பல திறன்களில் உலகம் முழுவதும் பரவலாகப் பயணம் செய்தார்.

மேற்கோள்கள்
-----------

1. ↑  "Former MoS for External Affairs Kamala Sinha passes away". *Business Standard*. January 1, 2015. January 1, 2015 அன்று பார்க்கப்பட்டது.
2. 1 2 3 4 5  "Former union minister Kamla Sinha dies in US away". *Times of India*. January 1, 2015. January 1, 2015 அன்று பார்க்கப்பட்டது.
3. 1 2  Hindu, The (2015-01-02). "Kamala Sinha passes away". *The Hindu*. 2019-03-31 அன்று பார்க்கப்பட்டது.
4. 1 2  "Former MoS for External Affairs Kamala Sinha passes away". *Business Standard News*. 2015-01-01. 2019-03-31 அன்று பார்க்கப்பட்டது.
5. 1 2  PTI (2015-01-01). "Former MoS for External Affairs Kamala Sinha passes away in US". *indiatvnews.com*. 2019-03-31 அன்று பார்க்கப்பட்டது.
6. 1 2  "Former MoS for External Affairs Kamala Sinha Dead". 2015-01-01. 2019-03-31 அன்று பார்க்கப்பட்டது.
7. ↑  "Bihar's biwi brigade". *The Times of India*. 6 October 2013. 22 November 2017 அன்று பார்க்கப்பட்டது.

வெளி இணைப்புகள்
---------------

* 
*
**எரியும் பூந்தோட்டம்** என்னும் புதினம், சாகித்திய அகாதெமி விருது பெற்ற **காலுதுன்ன பூலதோட** என்னும் தெலுங்கு நூலின் தமிழ் மொழிபெயர்ப்பு ஆகும். மூலநூலின் ஆசிரியர் **சலீம்**. இப்புதினத்தைத் தமிழில் மொழிபெயர்த்துள்ளவர் **சாந்தாதத்**. ஒருவர் தடம்மாறிச் செய்த தவறொன்றின் விளைவாகத் அவர்தம் தனிவாழ்விலும் குடும்பவாழ்விலும் ஏற்படும் சிக்கல்களையும் மனக்குழப்பங்களையும் பேசுகிறது இப்புதினம். வேறொருவர் செய்த தவறுக்குப் பலியாகும் ஒருவரின் வலியும் அவலமும் இதில் பதிவு செய்யப்பட்டுள்ளன. எயிட்சு நோய் குறித்தும், அந்நோய்க்கு ஆளானவர்கள் மீதான சமூகத்தின் தாக்குதல்கள், வன்மங்கள், அச்சங்கள், ஐயங்கள் குறித்தும் ஆழமான ஆய்வொன்றை முன்வைக்கும் இப்புதினம், அந்நோய் குறித்த புரிதலின்மையால் ஏற்படும் விளைவுகளை விளக்கி அதனைப் புரிந்துகொள்ள வேண்டியதன் தேவையை வலியுறுத்துகிறது. மேலும், சமூகத்தால் விலக்கப்பட்டு, வெறுக்கப்பட்டு, துரத்தப்பட்டு, மன உளைச்சலுக்கு ஆளாகி வாழ்கின்ற மக்களின் அவலநிலையையும் அத்தகைய தாக்குதல்களுக்கு எதிராகப் போராடி வெற்றிபெற மேற்கொள்ள வேண்டிய வழிகளையும் வாய்ப்புகளையும் அடையாளங்காட்டுகிறது.

கதை
---

கதைமாந்தர்கள்
-------------

மேற்கோள்
--------

1. ↑   எரியும் பூந்தோட்டம் நூலின் முதற்பக்கம்
**கமலா லட்சுமண்** (Kamala Laxman) இந்திய சிறுவர் இலக்கிய எழுத்தாளர் ஆவார். இவர் ஓவியர்ஆர்.கே.லட்சுமணின் மனைவி.  கமலா 2015 இல் தனது 90ஆம் வயதில் இறந்தார். இவரது மகன் சீனிவாஸ், ஓய்வுபெற்ற பத்திரிகையாளர் ஆவார்.

ஆரம்பகால வாழ்க்கை மற்றும் தொழில்
--------------------------------

கமலா சென்னையில் பிறந்து செயின்ட் தாமஸ் *கான்வென்ட்டில்* படித்தார், பின்னர் தில்லியின் இந்திரபிரஸ்தா மகளிர் கல்லூரியில் பட்டம் பெற்றார். மும்பையில் உள்ள *சர் ஜே.ஜே ஸ்கூல் ஆஃப் ஆர்ட்டிலிருந்து* உள்ளக அலங்காரப் பிரிவில் பட்டம் பெற்றார். 

இவரது திறமையை உணர்ந்து, *இந்தியா புக் ஹவுஸ்* கமலாவை 1970 களில் குழந்தைகள் புத்தகங்களை எழுத நியமனம் செய்தது. இவரது குறிப்பிடத்தக்க படைப்புகளில் *தி தமா ஸ்டோரீஸ்*, *தெனாலி & அதர் ஸ்டோரிஸ்* மற்றும் *தமா அண்ட் ஹிச் மிஸிங் மதர் ஆகியவை அடங்கும்*. இவரது கதைகள் தூர்தர்ஷனில் ஒளிபரப்பானது.

தனிப்பட்ட வாழ்க்கை
------------------

ஓவியர் ஆர்.கே.லட்சுமனை இவர் திருமணம் செய்து கொண்டார். கமலா 1965 ஆம் ஆண்டில் மும்பையில் *தனது தாயால் நிறுவப்பட்ட மகாலட்சுமி பெண்கள்* சங்கத்தின் வாழ்நாள் தலைவராக இருந்தார்.

மேற்கோள்கள்
-----------

1. ↑  "Children's Book Writer and RK Laxman's Wife Kamala Laxman Dies". *என்டிடிவி*. 14 November 2015. .
2. ↑  "Children's book writer Kamala Laxman dead". *தி டைம்ஸ் ஆஃப் இந்தியா*. 15 November 2015. .
3. ↑  "Children's book writer Kamala Laxman dead". *தி டைம்ஸ் ஆஃப் இந்தியா*. 15 November 2015. .
4. ↑  "Children's book writer Kamala Laxman dead". *தி டைம்ஸ் ஆஃப் இந்தியா*. 15 November 2015. .
5. ↑  "Where Knowledge is the only gossip". 10 October 2010. Archived from the original on 5 மார்ச் 2017. .
மின் வலைப் பின்னலொன்றின் பொதுவான வரைபடம். குறிப்பிடப்பட்டுள்ள மின்னழுத்தங்களும் மின்சார கம்பி குறியீடுகளும் வழக்கமாக செருமனியிலும் பிற ஐரோப்பிய நாடுகளிலும் பயன்படுத்தப்படுபவை.
**மின் வலைப்பின்னல்** அல்லது **மின்தொகுப்பு இயக்கம்**  என்பது மின் உற்பத்தியாளர்களையும் மின் நுகர்வோரையும் இணைத்த ஒரு வலைப்பின்னல் ஆகும். மின் ஆற்றலை பெருமளவில் சேமித்து வைப்பது சிரமனானது (செலவு அதிகம்) என்பதால் உற்பத்தியும் நுகர்வும் மிக நுணுக்கமாக கட்டுப்பாடு செய்யப்பட்டு வழங்கப்படுகிறது. மின்தேவைக்கு ஏற்ப உற்பத்தி கூட்டவும் குறைக்கவும் படுகிறது. உற்பத்தியை விட நுகர்வு கூடுதலானால் கட்டுப்பாடான முறையில் நுகர்வு (மின்வெட்டு போன்ற முறைமைகளால்) மட்டுப்படுத்தப்படுகிறது. மேலும் இரு மின்வழங்கிகளின் ஆற்றலை இணைப்பதும் சீராக வைப்பதும் நுட்பமான பணியாகும். மின் அதிர்வெண்ணை நிர்ணயிக்கப்பட்ட 50 அல்லது 60 ஹெர்ட்சில் வைத்திருக்கவும் இது பயனாகிறது.

தற்காலத்தில் மின் வலைப்பின்னல் மையப்படுத்தப்பட்ட ஒரு பின்னலே (Centralized Grid). அதாவது சில பெரிய மின் உற்பத்தி நிலையங்களையும், அவற்றில் இருந்து திறன் பெறும் கட்டுப்பாட்டு நிலையங்களையும், பல மில்லியன் நுகர்வோரையும் கொண்டிருக்கிறது.

மின் வலைப்பின்னலின் கூறுகள்
---------------------------

1. மின் உற்பத்தி - மின் உற்பத்தி நிலையங்கள் பொதுவாக மக்கள்தொகைமிக்க இடங்களிலிருந்து தள்ளி நீர்நிலைகள் போன்று ஆற்றல்வளமிக்க இடங்களுக்கு அண்மையில் அமைக்கப்படுகின்றன. மேலும் அவை பொருளாதார பேணலுக்கான உற்பத்தித் திறனுடன் அமைக்கப்படும். உற்பத்தி செய்யப்படும் மின்சாரம் மிகு மின்னழுத்தத்திற்கு உயர்த்தப்பட்டு மின் தொடரமைப்புடன் இணைக்கப்படுகிறது.
2. மின்திறன் செலுத்தல் - மின் தொடரமைப்பு மூலம் வெகு தொலைவிற்கு மின்சாரம் எடுத்துச் செல்லப்படுகிறது. இது மாநில எல்லைகளைத் தாண்டியும் சில யேரங்களில் பன்னாட்டு எல்லைகளைத் தாண்டியும் செல்லும். மொத்த மின்நுகர்வு மையத்திற்கு (பெரும்பாலும் உள்ளூர் மின் வழங்கல் நிறுவனம்) கொண்டு செல்கிறது.
3. மின் வழங்கல் - துணை மின்நிலையத்தை அடைந்த மின்சாரத்தின் மின்னழுத்தத்தைக் குறைத்து வழங்கல் மின்னழுத்தத்திற்கு மாற்றப்படுகிறது. இங்கிருந்து வழங்கல் வலையமைப்பின் மூலம் நுகர்வோர் புள்ளிக்கு எடுத்துச் செல்லப்பட்டு ஒப்பந்த சேவை மின்னழுத்தத்தில் வழங்கப்படுகிறது.

மேற்கோள்களும் குறிப்புக்களும்
-----------------------------

1. ↑  "தமிழ்நாடு மின்தொடரமைப்பு கழகப் பயன்பாடு". 2012-02-28 அன்று மூலம் பரணிடப்பட்டது. 2012-08-01 அன்று பார்க்கப்பட்டது.
**மின் ஆற்றல் அமைச்சகம்**  (*Ministry of Power ,India*) இந்திய அரசின் அமைச்சகங்களில் ஒன்றாகும். இது இந்தியாவின் மின்னாக்கம், உள்கட்டமைப்பு மேம்பாடு, மேலும் மின்செலுத்தம் மின்பகிர்வு, மின்பேணுதல் போன்றவற்றை மேற்பார்வையிடுதலுக்குப் பொறுப்பு வகிக்கின்றது. இந்த அமைச்சகமே ஒன்றிய அரசு, மாநில அரசு, தனியார் மின்னாக்கம் சார்ந்த வேலைகளை ஒருங்கிணைக்கிறது.இதன் மூத்த அமைச்சர் பியுஷ் கோயல் மற்றும் இணை அமைச்சர் கிருஷண் பால் ஆவர்.

1992 ஜூலை 2 இல், மின்ஆற்றல் அமைச்சகம் தனியே ஏற்படுத்தப்பட்டது. அதற்கு முந்தையக் காலகட்டத்தில் மின்துறை மின் ஆற்றல், நிலக்கரி மற்றும் மரபுசாரா 
ஆற்றல் அமைச்சகத்தின் ஒரு பிரிவாக இருந்து வந்தது. பின்னர் மின் ஆற்றல் அமைச்சகம், நிலக்கரி அமைச்சகம், மரபுசாரா ஆற்றல் அமைச்சகம் என்று, இந்த அமைச்சகம் மூன்று பிரிவுகளாகப் பிரிக்கப்பட்டது. 2006ல் பின்னது புதிய மற்றும் புதுப்பிக்கத்தக்க ஆற்றல் அமைச்சகம் எனப் பெயர்மாற்றம் செய்யப்பட்டது.

மேலும் பார்க்க
--------------

* இந்திய நடுவண் மின்சார ஆணையம்
* ஆற்றல் செயல்திறன் வாரியம்
* ஆற்றல் துறை (தமிழ் நாடு)

மேற்கோள்கள்
-----------

1. ↑  *About ministry*, Ministry of Power (India), 2012-10-26 அன்று மூலம் பரணிடப்பட்டது, 2012-08-03 அன்று பார்க்கப்பட்டது

வெளிப்புற இணைப்புகள்
--------------------

* அதிகாரப்பூர்வ இணையதளம்

  


|  |
| --- |
| *இந்தக் கட்டுரை இந்திய அரசு தொடர்பான கட்டுரைகளின் ஒரு பகுதி. இதை விரிவுபடுத்தி தமிழ் விக்கிப்பீடியாவிற்கு உதவி புரியுங்கள்*. |
சிக்மண்டு ஃபிராய்டு
**விழிப்புணர்வற்ற மனக் கோட்பாடு** (Psycho Analytic Theory) என்பது, சிக்மண்டு ஃபிராய்டால் 19 ஆம் நூற்றாண்டின் பிறபகுதியில் வெளியிடப்பட்ட ஒரு கோட்பாடாகும். இந்த கோட்பாட்டை ஆங்கிலத்தில் PSYCHO ANALYTIC THEORY என்கின்றனர். வரலாற்றின் போக்கை மாற்றிய இருபது சித்தாந்தங்களில் இதுவும் ஒன்றாய் கருதப்படுகிறது.

ஃபிராய்டின் உளப்பகுப்பாய்வு சார்ந்த சித்தாந்தத்தின் படி, நமது மனம் விழிப்புணர்வு ரீதியாக மூன்று அடுக்குகளைக் கொண்டது. இதன் அடிப்படையில், மனதை நீரில் மிதக்கும் பனிப்பாறைக்கு ஒப்பிடலாம். நீர்மட்டத்திற்கு மேல் தெளிவாகத் தோன்றும் பகுதி; இது நம் மனதின் 'விழிப்பு நிலை' (CONSCIOUS MIND) அடுக்கு எனலாம். நீர்மட்டத்திற்கு கீழ் மறைந்து இருப்பினும் ஓரளவு புலப்படும் பனிப்பாறைப் பகுதி; இது மனதின் 'ஆழ் நிலை' (PRE CONSCIOUS STATE) அடுக்கு எனலாம். நீர்மட்டத்தின் வெகு ஆழத்தில், முற்றிலும் புலப்படாத அடிப்பகுதி; இதை மனதின் 'விழிப்பு உணர்வற்ற நிலை' (UNCONSCIOUS STATE) அடுக்கு என்று கூறலாம்.

முழுப் புரிதலுடனான நமது அனைத்து விதமான சிந்தனைகளும், பேச்சு மற்றும் செயல்களுமே மனதின் 'விழிப்பு நிலை' அடுக்காகும். நமது இயல்பான நினைவாற்றல் (ORDINARY MEMORY), மனதின் 'ஆழ் நிலை' அடுக்காகும்; அது எல்லா நேரத்திலும் முழு விழிப்புணர்வோடு இல்லாவிட்டாலும், தேவைப்படும்போது, சிறு முயற்சியில், 'தெளிவாகப் புலப்படா' (HAZY) நிலையிலிருந்து அவற்றை முழுப் புரிதல் நிலைக்கு (CONSCIOUS) நம்மால் கொணர முடிகிறது.

நம்முள் ஆழப் புதைந்திருக்கும், இருப்பினும் பெரும்பாலும் அவற்றின் இருப்பைப் பற்றிய விழிப்புணர்வே இல்லாத, ஆனால் நமது இயல்பு, நம் உணர்வுகள், ஆசைகள், விருப்பு வெறுப்புகள், கவலைகள், அச்சங்கள், நம்பிக்கைகள், நினைவுகள் போன்றவற்றின் தேக்கமே 'விழிப்புணர்வற்ற' மூன்றாம் மன அடுக்கு. இவற்றைப் பெரும்பாலும் நம் பெருமைக்குரிய உடைமைகளாக நம் மனமே ஏற்பதில்லை; ஆதலால் அதை வெளிக்காட்டிக் கொள்ள விரும்புவதும் இல்லை; உண்மையில் அவற்றை மூடிமறைக்கவே நாம் முயற்சிக்கின்றோம். இருப்பினும், அதையும் மீறி, அவை நமது இயல்பான உண்மை முகத்தைக் காட்டிக் கொடுத்துவிடும் சக்தி படைத்தவை.

உளப்பகுப்பாய்வுக்கு (PSYCHOANALYSIS) அடித்தளம் அமைத்தவராய் கருதப்படும் ஃபிராய்டு, மனிதனின் நடத்தை மற்றும் சிந்தனைகளை 'விழிப்புணர்வற்ற மன அடுக்கு' எவ்விதம் ஆளுமை செய்கிறது என்று பகுப்பாய்வு செய்தார். "எந்தவொரு மனிதனையும் ஒரு குறிப்பிட்ட சூழலில் சுதந்திரமாக தன்னை வெளிக்காட்டிக் கொள்ள அனுமதித்தால், தன்னைப் பற்றிய மேலும் அதிக ஆச்சர்யமான விழிப்புணர்வை அவன் பெறுவான்" என்பது அவரது ஆய்வுகளின் முடிவு.

"அவரவருக்குள் அவரவரே அறியாது, ஒரு 'நிஜமனிதன்' ஒளிந்து வாழ்கிறான். ஒவ்வொரு தனிமனிதனின் தனித்துவமும், அவனே அறியாது, முகம் மறைத்த அம்மனிதனின் ஆளுமைக்குட்பட்டது" எனும் இக்கோட்பாடே, குற்றவியல் முதலான பல துறைகளில் உண்மையறிதல் சோதனைகளின் அடிப்படை.

ஃபிராய்டு காலத்திற்குப் பிற்காலத்தவராகிய நாம், ஒவ்வொரு மனிதனையும் இயக்குவதில் அவனது உணர்ச்சி வேகத்திற்குப் பெரும் பங்குள்ளது என்பதை மிக உறுதியாக நம்புவோம்.


1. ↑  மனோரமா இயர்புக் 2016 

தொகுத்தவர்: மாம்மன் மாத்யூ (பக்கம் எண்: 332)
**விழிப்புநிலை தடுமாறுதல்** (sedation) என்பது தன்னுணர்வு நிலையிலிருந்து வேறுபடும், விழித்தெழ முடியாத அரைத் தூக்கநிலை அல்லது விழிப்புநிலை தடுமாறுதல், கை கால் அசைவுகள் மந்தமாகிப் போதல், வாய்குழறுதல், எழுந்திருக்க முடியாமல் கிடத்தல், மூளையில் கார்ட்டெக்ஸின் செயல்பாடுகள் முடங்குதல் போன்ற நிலைகளைக் குறிக்கும்.

இந்நிலையில் தூக்கம், நினைவு இழப்பு (Unconsciousness), உடல் கட்டுநிலை (Immobility) மற்றும் வலி உணர்வு/வலி இழப்பு (analgia) ஆகிய விளைவுள் ஏற்படும். இந்நிலையை ஏற்படுத்தும் மருந்துகள் கலந்ததுதான் மயக்க மருந்து (anaesthesia) எனப்படுகின்றது. அறுவைச் சிகிச்சையின்போது வலி தெரியாமல் இருப்பதும், நடந்தது எதுவும் பிற்பாடு நினைவுக்கு வராமல் போவதும்கூட அந்த மருந்துகளின் செயலால்தான். ஒவ்வொரு மருந்தும் குறிப்பிட்ட நரம்புத் தொகுப்பு (குடும்பங்கள்) களை இடைமறிக்கின்றன. தெளிவாகவும், துல்லியமாகவும் அவற்றின் செய்முறை தெரிந்துவிட்டால் அவை ஏன், எப்படி பக்கவிளைவுகளுக்குக் காரணமாகின்றன என்பது புரியும். பக்கவிளைவுகள் ஏற்படுத்தாத வகையில் மருந்துகளை வடிவமைக்க முடியலாம்.

மயக்க மருந்து கொடுக்கும்போது மருத்துவரோ, மருத்துவ உதவியாளரோ அருகில் இருப்பது அவசியம். எதிர்பாராத பக்கவிளைவுகள் ஏற்பட்டால் உடனடியாக நோயாளரைக் கவனிக்க அவர்களில் யாராவது ஒருவர் உடனிருத்தல் அவசியமாகும். முனைப்புக் கவனிப்புப் பிரிவில் (intensive care unit) தூக்க/மயக்க மருந்தின் பயன்பாடு அதிகம்.
**இனோகா சத்தியாங்கனி கீர்த்திநந்தா** ( *Inoka Sathyangani Keerthinanda* ) சர்வதேச அளவில் புகழ்பெற்ற இலங்கை திரைப்பட இயக்குனரும், தயாரிப்பாளரும்  மற்றும் இலங்கை ரூபவாகினி கூட்டுத்தாபனத்தின் முன்னாள் தலைவரும் ஆவார். 2002 ஆம் ஆண்டில், கருக்கலைப்பு கருப்பொருளைக் கையாளும் இவரது முதல் முயற்சியான *சுலாங் கிரில்லி* என்றத் திரைப்படத்திற்காக இவர் விமர்சன ரீதியான பாராட்டைப் பெற்றார். இலங்கையின் திரையுலக வரலாற்றில் ஒரு திரைப்படம் வென்ற அதிகபட்ச விருதுகளை இப்படம் வென்றது. இவர் "சிறந்த மற்றும் ஆரோக்கியமான இலங்கைத் திரையுலகை" நோக்கிச் செயல்படும் "கொழும்பு சுதந்திர சினிமா மன்றத்தின்" செயலில் உறுப்பினராக உள்ளார். அதிக தயாரிப்புத் திறன் கொண்ட கன்னி முயற்சிக்குப் பிறகு, இவர் இலங்கையில் வெற்றிகரமான ஒரு சில பெண் இயக்குநர்களில் ஒருவராகக் கருதப்படுகிறார்.

சுயசரிதை
--------

கீர்த்திநந்தா தனது ஆரம்பக் கல்வியை சுஜாதா வித்தியாலயத்தில் பெற்றிருந்தார். அதற்கு முன் தனது இடைநிலைப் படிப்பிற்காக கொழும்பு விசாகா வித்தியாலயத்திற்குச் சென்றார்.

குறிப்புகள்
-----------

1. ↑  "New state media heads appointed - Breaking News | Daily Mirror".
2. ↑  "Home truths for Sri Lankan film". .

வெளி இணைப்புகள்
---------------

* Inoka Sathyangani's Biography in Sinhala Cinema Database
* ஐ.எம்.டி.பி இணையத்தளத்தில் Inoka Sathyangani
* இணையதள திரைப்பட தரவுத்தளத்தில் *Sulang Kirilli*
* National Film Corporation of Sri Lanka – Official Website
* Colombo Independents Cinema Forum
* Asia Pacific Film Festival, September 2005
* Berlin Asia-Pacific Film Festival – 2005
* Home truths for Sri Lankan film : BBC News – 18 October, 2004
* Sathyangani of "Wind bird's" fame claims wings
* "Sulan Kirilli" : Maiden effort by Sathyangani
* International Award-winning film director speaks out பரணிடப்பட்டது 2016-03-03 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**ஜான்சன்** என்கிற **டேவிட் லெஸ்லி ஜான்சன்-மெகோல்ட்ரிகு** (ஆங்கில மொழி: *David Leslie Johnson-McGoldrick*) என்பவர் அமெரிக்க நாட்டு திரைக்கதை ஆசிரியர்
, தொலைக்காட்சி மற்றும் திரைப்படத் தயாரிப்பாளர் ஆவார். இவர் 2009 ஆம் ஆண்டு வெளியான ஒர்பன் என்ற திகில் திரைப்படத்தில் திரைக்கதை எழுத்தாளராக அறிமுகமானார், அதை தொடர்ந்து ரெட் ரைடிங் ஹூட் (2011), மர்மதேசம் 2 (2012), தி கன்ஜூரிங் 2 (2016) போன்ற பல திரைப்படங்களில் பணிபுரிந்துள்ளார். அத்துடன் 2011 ஆம் ஆண்டு முதல் ஒளிபரப்பாகும் தி வாக்கிங் டெட் என்ற பிணன் வகை தொலைக்காட்சி தொடரிலும் எழுத்தாளராக பணிபுரிந்துள்ளார்.

இவர் 2018 ஆம் ஆண்டு முதல் டிசி நீட்டிக்கப்பட்ட பிரபஞ்சத் திரைப்படமான அக்வாமேன் என்ற படத்தில் இணை எழுத்தாளராக வில் பீல் உடன் இணைந்து திரைக்கதை எழுதியுள்ளார். இந்த படத்தின் தொடர்சியான அக்வாமேன் அண்டு தி லோச்டு கிங்டோம் (2023) என்ற படத்திலும் பணிபுரிந்துள்ளார்.

வாழ்க்கை
--------

ஜான்சன் தனது இரண்டாம் வகுப்பில் நாடகங்களை எழுதத் தொடங்கினார் மற்றும் ஓஹியோவின் லெக்சிங்டனில் உள்ள லெக்சிங்டன் உயர்நிலைப் பள்ளியில் பட்டம் பெற்ற பிறகு தனது பத்தொன்பதாவது வயதில் தனது முதல் திரைக்கதையை எழுதினார். இவர் கொலம்பஸ் ஒகையோவில் உள்ள ஒகைய்யோ மாநிலப் பல்கலைக்கழகத்தில் பயின்றார், மேலும் புகைப்படம் மற்றும் திரைத்துறையில் நுண்கலை இளங்கலை பட்டம் பெற்றார்.

இவர் 1994 ஆம் ஆண்டு பிராங்க் டராபோன்ட்டின் இயக்ககத்தில் வெளியான த ஷாவ்ஷாங்க் ரிடெம்ப்சன் என்ற படத்தில் தயாரிப்பு உதவியாளராக தனது திரைத்துறை வாழ்க்கையைத் தொடங்கினார், இந்த படம் ஜான்சனின் சொந்த ஊரான ஒகையோவில் உள்ள வரலாற்று சிறப்புமிக்க மான்ஸ்பீல்டு சீர்திருத்தத் சிறையில் ஜான்சனின் தாத்தா சிறைக்காவலராக இருந்த இடத்தில் படமாக்கப்பட்டது. இவர் அடுத்த ஐந்து வருடங்களை டாராபாண்டின் உதவியாளராகக் பணி புரிந்தார், அந்த வாய்ப்பைப் பயன்படுத்தி ஒரு திரைக்கதை எழுத்தாளராக தன்னை மேம்படுத்திக்கொண்டார்.

மேற்கோள்கள்
-----------

1. ↑  "Esther Concocts A Tasty Treat For Mother In New Clip For ORPHAN: FIRST KILL". .
2. ↑  ""Aquaman 2" mit Jason Momoa: Start, Besetzung, Handlung von "The Lost Kingdom"". .

வெளி இணைப்புகள்
---------------

* ஐ.எம்.டி.பி இணையத்தளத்தில் டேவிட் லெஸ்லி ஜான்சன்-மெகோல்ட்ரிகு